**2. számú melléklet**

**Megbízási szerződés**

mely létrejött egyrészről ***Bonyhád Város Önkormányzata*** *(7150 Bonyhád, Széchenyi tér 12. Törzsszám: 733513, adószám: 15733517-2-17, statisztikai számjel: 15733517-8411-321-17, képviseli: Filóné Ferencz Ibolya polgármester)*

*és* ***Cikó Község Önkormányzata (****7161 Cikó, Iskola tér 1., adószám: 15415369-2-17, törzsszám: 415365, képviseli: Haures Csaba polgármester), mint megbízók (továbbiakban:* ***Megbízók****)*

*másrészről a* ***PAGYMED Egészségügyi Szolgáltató Korlátolt Felelősségű Társaság*** *(képviseli: dr. Papp Tivadar Tamás, székhely: 7150 Bonyhád, Egyed Antal utca 8., adószám: 14333293-1-17, Cgj.: 17 09 006492, számlaszám: OTP Bank 11746036-200373-00000000)* ***háziorvos szolgáltató,*** *mint megbízott**(a továbbiakban:* ***Megbízott****)*

- **továbbiakban együttesen: Felek -** között az alulírott helyen és időben az alábbi feltételek szerint:

**Preambulum:**

Jelen szerződés Bonyhád Város Önkormányzatának Képviselő-testülete …. ./2019.( .) számú képviselő-testületi határozata és Cikó Község Önkormányzatának Képviselő-testülete …/2019.(.. …) számú képviselő-testületi határozata alapján az alábbi feltételek szerint jön létre:

1. Szerződő Felek rögzítik, hogy Magyarország helyi önkormányzatairól szól 2011. évi CLXXXIX. törvény 13. § 4. pontja alapján Megbízók kötelesek gondoskodni Bonyhád városban, illetve Cikó községben az egészségügyi alapellátásról.

E kötelező önkormányzati feladat biztosítása érdekében Megbízók megbízzák Megbízottat Bonyhád Város Önkormányzatának az egészségügyi alapellátás körzeteiről szóló 6/2016. (IV.22.) önkormányzati rendelet 1. mellékletében meghatározott Bonyhád II. számú háziorvosi körzet háziorvosi feladatainak helyettesítéssel történő ellátására és Szerződő Felek az egészségügyi alapellátásról szóló 2015. évi CXXIII. törvény 5. § (1) bekezdésének a) pontja, valamint az önálló orvosi tevékenységről szóló 2000. évi II. törvény 2. § (1)-(2) bekezdése, 2/B. § (1)-(6) bekezdései alapján a feladatellátással kapcsolatos jogaikat és kötelezettségeiket alábbi szerződésben rögzítik.

1. A Megbízók megbízzák a Megbízottat, hogy 2019. április 1. napjától 2020. március 31. napjáig a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendeletben (továbbiakban: rendelet) rögzítetteknek megfelelően a Bonyhád II. háziorvosi körzetben végzi a háziorvosi tevékenység helyettesítéssel történő ellátását. Az érintett háziorvosi körzet utcajegyzékét a szerződés 1. melléklete tartalmazza.
2. Megbízott jelen szerződés keretében kötelezettséget vállal arra, hogy egészségügyi gazdálkodó szervezet keretében a mindenkori hatályos jogszabályoknak, szakmai és etikai előírásoknak megfelelően ellátja a háziorvosi feladatokat.
3. Megbízott tekintetében a háziorvosi tevékenységet személyesen Dr. Papp Tivadar (7150 Bonyhád Egyed A. u. 8.) látja el.

Akadályoztatása esetén: Dr. Molnár Mária háziorvos látja el.

1. Megbízott köteles a rendelet rendelkezéseinek megfelelően rendelés céljából a betegek rendelkezésére állni heti legalább 15 órában az alábbiak figyelembe vételével:

Bonyhád Perczel M. u. 49. szám alatti telephelyen:   
hétfő: 8.30-9.30  
kedd: 12.00-16.00

szerda: 13.00-14.30  
csütörtök: 8.00-12.00  
péntek:  8.00-11.00

Cikó Iskola tér 1. szám alatti telephelyen:

hétfő:11.00-13.00

szerda:8.00-11.00

Rendelkezésre állás ideje rendelési időn kívül naponta: 8.00-16.00 óráig.

Megbízott a helyettesítés időtartama alatt a felnőtt központi ügyeletben is köteles részt venni, melynek ellátását a „BZS” Bt biztosítja.

1. Megbízott a 2. pontban megjelölt tevékenységet Bonyhádon a Szinkrón-Bonyhád Kft. tulajdonát képező Bonyhád, Perczel u. 49. szám alatt található orvosi rendelőben végzi, melyet térítésmentesen használ, a tulajdonos és Bonyhád Város Önkormányzatának külön megállapodása alapján. Az orvosi rendelőben található - nem Megbízott tulajdonát képező - eszközök, berendezések használatára Megbízott térítésmentesen jogosult a felek közötti külön megállapodás alapján. Megbízott köteles a felszereléseket, berendezéseket, műszereket rendeltetésszerűen használni. A nem rendeltetésszerű használat miatti károsodás esetén Megbízottat kártérítési kötelezettség terheli.
2. Megbízott 2. pontban megjelölt tevékenységet Cikón a Cikó Község Önkormányzatának tulajdonát képező, Cikó Iskola tér 1. szám alatt található orvosi rendelőben végzi, amelyet a községi önkormányzat - jelen szerződés időtartamára - térítésmentesen Megbízott használatába adja eszközökkel és berendezésekkel együtt.
3. Bonyhád Város Önkormányzata kijelenti, hogy Bonyhád Perczel M. u. 49. és Cikó Iskola tér 1. telephelyre érvényes működési engedéllyel rendelkezik. A jelen szerződésben bekövetkezett változásokat a Tolna Megyei Kormányhivatal Szekszárdi Járási Hivatal Hatósági Főosztály Népegészségügyi Osztályához bejelenti.

Megbízott kijelenti, hogy érvényes felelősségbiztosítással rendelkezik.

1. Megbízott a megbízást a szolgáltató utasításai szerint és a Megbízók érdekeinek megfelelően köteles teljesíteni. A kapott utasítástól nem térhet el. Amennyiben feladat teljesítésben akadályozva van, arról haladéktalanul köteles a Megbízókat értesíteni.
2. Megbízott a háziorvosi tevékenységet a helyettesítéssel érintett II. számú körzetben a hatályos jogszabályok szerinti képesítésű alkalmazott közreműködésével látja el, amelynek foglalkoztatásáról a Megbízott gondoskodik, és annak díját a megbízási díj magában foglalja.
3. Felek a szerződés teljesítése során a teljesítés érdekében kijelölt képviselő útján folyamatosan konzultálnak. Képviselő a következő: Pintérné Dávid Edit
4. Szerződő felek a megbízási díjat egyező akarattal az alábbiak szerint állapítják meg: a Nemzeti Egészségbiztosítási Alapkezelő által meghatározott és a Megbízónak teljesített háziorvosi szolgálat díj teljes összege. A megbízási díjról a számlát a Megbízott gazdálkodó szervezet állítja ki, amelyet köteles a Megbízó felé benyújtani. A megbízási díj kifizetésére Megbízott gazdálkodó szervezet által kiállított számla alapján kerül sor, míg a teljesítés a Megbízó és az NEAK közötti szerződés alapaján kerül teljesítésre. A kifizetés így a Megbízó NEAK által folyósított díjfizetés napjától számított 8 munkanap.
5. Jelen megbízási szerződés a Felek aláírást követően 2019. április 1. napjától lép hatályba.
6. Jelen szerződést a felek határozatlan időre kötik azzal, hogy azt bármelyik fél 60 napos felmondási idővel szüntethetik meg, amelyet írásban kell a másik féllel közölni.
7. A megbízási szerződést indoklással felmondhatja, ha

* a háziorvos szerződésben vállalt kötelezettségét írásbeli felszólítás ellenére sem teljesíti, vagy folytatólagosan megszegi a jogszabályban foglalt működésére vonatkozó előírásokat,
* a háziorvos önálló egészségügyi tevékenység végzésére való jogosultságát bármely okból elveszti.

1. Szerződő felek kölcsönösen kötelezettséget vállalnak arra, hogy a szerződés fennállása alatt együttműködnek a háziorvosi szolgálat zavartalan biztosítása érdekében. Jelen szerződésben foglaltak betartását a Megbízók ellenőrizhetik.
2. Szerződő felek a szerződésből eredő vitáikat elsősorban peren kívül rendezik, ennek meghiúsulása esetére a felek a Szekszárdi Járásbíróság, illetve a Tolna Megyei Törvényszék kizárólagos illetékességét kötik ki.
3. A jelen szerződés nem szabályozott kérdésekben a Polgári Törvénykönyv megbízási szerződésre vonatkozó rendelkezései irányadóak.

*Jelen szerződés 4 (négy) számozott oldalból áll, és 6 (hat) egyező példányban készült, melyet a felek átolvasás és értelmezést követően, mint akaratukkal mindenben megegyezőt jóváhagyólag aláírtak.*

Bonyhád, 2019. március …….

………………………………. ..……………………………

Filóné Ferencz Ibolya Haures Csaba

polgármester polgármester

Bonyhád Város Önkormányzata Cikó Község Önkormányzata

Megbízó Megbízó

......................................................   
Dr. Papp Tivadar

PAGYMED Egészségügyi Szolgáltató Kft.   
Megbízott

Ellenjegyezte:

...................................................

Dr. Puskásné Dr. Szeghy Petra

jegyző

Pénzügyi ellenjegyző:

......................................................

Fauszt Józsefné

pénzügyi osztályvezető